[{"text_idx": "#000002", "text": "Hodiau\u0306 ni festas la centjaran datrevenon de Tibor Sekelj, j\u0302urnalisto, esploristo, verkisto kaj juristo. Liaj verkoj, romanoj au\u0306 vojag\u0302libroj, enhavas tre interesajn etnografiajn rimarkojn. Li verkis sian unuan libron en la hispana, sed li ankau\u0306 verkis en la hungara, en la serbo-kroata kaj en la franca. Tamen, la plej grandan parton de siaj verkoj li skribis en Esperanto, lingvo al kiu li destinis diversajn lernolibrojn kaj eseojn."}, {"text_idx": "#000003", "text": "Tibor Sekelj naskig\u0302is en Spis\u030cska\u0301 Sobota (Au\u0306strio-Hungario), la 14an de februaro de 1912. Lia patro estis kuracisto kaj la familio ofte translokig\u0302is. Tuj post lia naskig\u0302o, la familio translokig\u0302is al Cenei, nuntempe Rumanio, kaj poste, en 1922, en Kikinda (Serbio), kie Tibor Sekelj finis la elementan lernejon. Poste, ili translokig\u0302is al Niks\u030cic\u0301 (Montenegro), kie li finis la mezan lernejon."}, {"text_idx": "#000004", "text": "Post la lernado, Sekelj laboris kiel j\u0302urnalisto en Zagrebo kaj la jaron 1939 li veturis en Argentinon por verki kelkajn raportojn pri la jugoslavaj enmigrintoj. Li restis tie dum 15 jaroj, tie li estis j\u0302urnalisto kaj esploristo. La jaron 1944 li grimpis sur la monton Akonkagvo, la plej alta monto de Ameriko, kaj tial li publikigis sian unuan verkon, Tempesto super Akonkagvo. La jaron 1954 li reveturis al Jugoslavio, sed lia vojag\u0302a agado dau\u0306ris. Marte de 1962 li ekvojag\u0302is tra Afriko. Laste li log\u0302is en Subotica (Vojvodino) ekde la jaro 1972 kun lia edzino Erzse\u0301bet Sekelj; tie li estis direktoro de la urba muzeo g\u0302is la forpaso, la 23an de septembro 1988."}]